**Lietošanas instrukcija: informācija lietotājam**

**Milurit 150 mg tabletes**

**Milurit 200 mg tabletes**

*allopurinolum*

**Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

- Saglabājiet šo instrukciju! Iespējams, ka vēlāk to vajadzēs pārlasīt.

- Ja Jums rodas jebkādi jautājumi, vaicājiet ārstam vai farmaceitam.

- Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.

1. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

**Šajā instrukcijā varat uzzināt**:

1. Kas ir Milurit un kādam nolūkam to lieto

2. Kas Jums jāzina pirms Milurit lietošanas

3. Kā lietot Milurit

4. Iespējamās blakusparādības

5 Kā uzglabāt Milurit

6. Iepakojuma saturs un cita informācija

**1. Kas ir Milurit un kādam nolūkam to lieto**

Milurit tablete satur zāles, ko sauc par allopurinolu. Tas darbojas, palēninot specifisku ķīmisku izmaiņu ātrumu Jūsu organismā, samazinot urīnskābes koncentrāciju asinīs un urīnā.

Milurit lieto:

* lai novērstu podagru. Tā ir slimība, kuras gadījumā Jūsu organisms producē pārāk daudz vielas, ko sauc par "urīnskābi". Urīnskābe veidojas Jūsu locītavās un cīpslās kristālu veidā. Šie kristāli izraisa iekaisuma reakciju. Iekaisums izraisa tūsku ādā ap dažām locītavām; tās kļūst jūtīgas un sāpīgas, pat mazliet pieskaroties. Jūs varat novērot arī stipras sāpes, locītavas kustinot.
* lai novērstu citus stāvokļus, kuru gadījumā organismā notiek urīnskābes veidošanās. Tie ietver nierakmeņu veidošanos un citus noteikta veida nieru darbības traucējumus, kā arī ja Jums tiek ārstēts vēzis vai ja Jums ir noteiktu enzīmu traucējumi.

**2. Kas Jums jāzina pirms Milurit lietošanas**

**Nelietojiet Milurit šādos gadījumos:**

- ja Jums ir alerģija pret allopurinolu vai kādu citu (6. punktā minēto) šo zāļu sastāvdaļu.

**Brīdinājumi un piesardzība lietošanā**

Pirms Milurit lietošanas konsultējieties ar ārstu vai farmaceitu.

Īpaša piesardzība un stingra medicīniskā kontrole var būt nepieciešama:

* Ja jūs esat Han Ķīnas, Taizemes vai Korejas izcelsmes.
* Ja Jums ir aknu vai nieru darbības traucējumi. Jūsu ārsts var samazināt Jūsu zāļu devu vai lūgt Jums tās lietot retāk nekā reizi dienā. Jūs arī uzraudzīs daudz rūpīgāk
* Ja Jums ir sirds darbības traucējumi vai augsts asinsspiediens un Jūs lietojat diurētiskos līdzekļus (ūdens tabletes, piemēram, hidrohlortiazīdu, furosemīdu) un / vai noteiktas asinsspiedienu pazeminošas zāles, ko sauc par AKE inhibitoriem (piemēram, kaptoprilu, ramiprilu) (var rasties nieru darbības pasliktināšanās , tādēļ var būt nepieciešams samazināt Milurit devu).
* Ja Jums pašlaik ir akūta podagras lēkme.
* Ja Jums vai Jūsu tuvākiem radiniekam ir hemohromatoze (reti sastopams traucējums, ko raksturo pārmērīga dzelzs uzsūkšanās zarnu traktā, kā rezultātā rodas pārmērīga dzelzs izgulsnēšanās, īpaši aknās).
* Ja Jums ir vairogdziedzera darbības traucējumi.
* Ja Jūs ārstējaties ar azatioprīnu (zāles, ko lieto imūnsistēmas nomākšanai) vai merkaptopurīnu (lieto leikozes ārstēšanai).

Ja neesat pārliecināts, vai minētais attiecas uz Jums, pirms Milurit lietošanas konsultējieties ar ārstu vai farmaceitu.

Allopurinola lietošanas laikā ir ziņots par nopietniem ādas izsitumiem (paaugstinātas jutības sindromu, Stīvensa-Džonsona sindromu un toksisku epidermas nekrolīzi). Bieži izsitumi ietver mutes, rīkles, deguna, dzimumorgānu gļotādas čūlas un konjunktivītu (sarkanas un pietūkušas acis). Pirms šiem nopietnajiem ādas izsitumiem bieži novēro gripai līdzīgus simptomus, piemēram, drudzi, galvassāpes, sāpes visā ķermenī. Izsitumi var pastiprināties, var izplatīti veidoties pūšļi un lobīties āda. Vislielākais nopietnu ādas reakciju rašanās risks ir pirmajās ārstēšanas nedēļās.

Šīs nopietnās ādas reakcijas var būt biežāk sastopamas Han Ķīnas, Taizemes vai Korejas izcelsmes iedzīvotāju vidū.

Hroniska nieru slimība var palielināt risku šiem pacientiem.

**Ja Jums attīstās izsitumi vai minētie ar ādu saistītie simptomi, pārtrauciet Milurit lietošanu,** **nekavējoties konsultējieties ar ārstu** **un pastāstiet ārstam, ka lietojat šīs zāles.** **Ja Milurit lietošanas laikā Jums ir attīstījies paaugstinātas jutības sindroms, Stīvensa-Džonsona sindroms vai toksiska epidermas nekrolīze, Jūs nekad nekādā gadījumā nedrīkstat atsākt Milurit lietošanu.**

Lietojot Milurit, terapijas sākumā var rasties akūta podagras artrīta lēkme. Tāpēc ārsts vismaz 1 mēnesi profilaktiski var nozīmēt piemērotu pretiekaisuma līdzekli vai kolhicīnu.

Ja Jums ir vēzis vai Leša-Nīhana sindroms, Jūsu urīnā var paaugstināties urīnskābes daudzums. Lai to novērstu, Jums pietiekoši daudz jādzer, lai atšķaidītu urīnu.

Ja Jums ir nierakmeņi, tie kļūst mazāki un var nonākt urīnceļos.

Lai novērotu Milurit terapijas drošumu un efektivitāti, ārsts var vēlēties, lai Jūs veiktu vienu vai vairākas laboratorijas pārbaudes. Lūdzu, apmeklējiet laboratoriju un veiciet šos testus un neaizmirstiet parādīt testu rezultātus savam ārstam.

**Bērni un pusaudži**

Bērniem un pusaudžiem līdz 15 gadu vecumam nevajadzētu nozīmēt Milurit, izņemot dažu vēža veidu (īpaši leikozi) vai noteiktu enzīmu traucējumu ,piemēram, Leša-Nīhana sindroma ārstēšanai

**Citas zāles un Milurit**

Pastāstiet ārstam vai farmaceitam ja lietojat sekojošas zāles:

* salicilātus (lieto sāpju, drudža vai iekaisuma mazināšanai, piemēram, acetilsalicilskābi);
* teofilīnu (lieto elpceļu slimību ārstēšanai). Jūsu ārsts Jums noteiks teofilīna līmeni asinīs, īpaši Milurit terapijas sākumā vai, ja tiks mainīta deva;
* fenitoīnu (lieto epilepsijas ārstēšanai);
* ampicilīnu vai amoksicilīnu (lieto bakteriālas infekcijas ārstēšanai). Ja vien iespējams, pacientiem jālieto citas antibiotikas, jo ir lielāka alerģijas iespēja;
* didanozīnu (lieto HIV infekcijas ārstēšanai);
* vidarabīnu (lieto vīrusinfekciju ārstēšanai).Lūdzu, ņemiet vērā, ka biežāk var rasties vidarabīna blakusparādības. Ja tas notiek, jāievēro īpaša piesardzība;
* zāles, ko lieto vēža ārstēšanai. Lietojot allopurinolu un citostatiskus līdzekļus (piemēram, ciklofosfamīdu, doksorubicīnu, bleomicīnu, prokarbazīnu, alkilhalogenīdus), asins diskrāzija var rasties daudz biežāk nekā tad, ja šīs aktīvās vielas tiek lietotas atsevišķi. Tādēļ jāveic regulāra asins ainas kontrole;
* Ja allopurinols tiek lietots vienlaicīgi ar alumīnija hidroksīdu, allopurinolam var būt vājāka iedarbība. Intervālam starp abu zāļu lietošanu ir jābūt vismaz 3 stundas;
* līdzekļus, kuri nomāc imūnās sistēmas darbību (imūnsupresantus), piemēram ciklosporīnu (biežāk var rasties ciklosporīna blakusparādības) un azatioprīnu (var būt nepieciešams samazināt azatioprīna devu);
* merkaptopurīnu (lieto leikozes ārstēšanai). Var būt nepieciešams samazināt merkaptopurīna devu;
* zāles, ko lieto diabēta ārstēšanai (hlorpropamīdu).Var būt jāmazina hlorpropamīda deva, īpaši pacientiem ar nieru funkcijas traucējumiem;
* zāles, ko lieto sirds slimību vai augsta asinsspiediena ārstēšanai, tādas kā “AKE inhibitorus” (piemēram, kaptoprilu, ramiprilu) vai tabletes ūdens izvadīšanai (diurētiskos līdzekļus, īpaši tiazīdu grupas diurētiskos līdzekļus, piemēram, hidrohlortiazīdu vai furosemīdu);
* zāles, ko lieto asins šķidrināšanai (kumarīna grupas antikoagulantus), piemēram varfarīnu, fenprokumonu un acenokumarolu. Jūsu ārsts biežāk kontrolēs Jūsu asins recēšanas rādītājus un, ja nepieciešams, samazinās šo zāļu devu;
* jebkuras citas zāles, ko lieto podagras ārstēšanai (probenecīdu, sulfinpirazonu).

Pastāstiet ārstam vai farmaceitam par visām zālēm, kuras lietojat, pēdējā laikā esat lietojis vai varētu lietot. Tas attiecas arī uz bezrecepšu zālēm, ieskaitot augu izcelsmes zāles. Tas ir tāpēc, ka Milurit var ietekmēt dažu zāļu darbību. Arī dažas citas zāles var ietekmēt Milurit darbību.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat

grūtniecību, pirms šo zāļu lietošanas konsultējieties ar ārstu vai farmaceitu.

Grūtniecība

Nav pietiekamu datu par Milurit lietošanas drošumu grūtniecības laikā cilvēkiem. Milurit nevajadzētu lietot grūtniecēm, izņemot vienīgi tad, ja nav pieejama drošāka alternatīva, kā arī tad, ja slimība pati par sevi ietver risku mātei un nedzimušajam bērnam.

Barošana ar krūti

Allopurinols izdalās mātes pienā. Allopurinola lietošana barošanas ar krūti laikā nav ieteicama

**Transportlīdzekļu vadīšana un mehānismu apkalpošana**

Zāles var izraisīt reiboni, miegainību un ietekmēt Jūsu koordināciju. Ja Jums tas rodas, nevadiet transportlīdzekļus un neapkalpojiet mehānismus.

**Milurit satur nātriju**

Šīs zāles satur mazāk par 1 mmol nātrija (23 mg) katrā tabletē, - būtībā tās ir “nātriju nesaturošas”.

**3. Kā lietot Milurit**

Vienmēr lietojiet šīs zāles tieši tā, kā ārsts Jums teicis. Neskaidrību gadījumā vaicājiet ārstam vai farmaceitam.

Milurit jālieto vienu reizi dienā pēc ēšanas, uzdzerot ūdeni. Zāļu lietošanas laikā Jums jādzer daudz šķidruma (2 - 3 litri dienā).

Ja dienas deva pārsniedz 300 mg un Jums ir kuņģa un zarnu trakta blakusparādības, piemēram, slikta dūša vai vemšana (skatīt 4. punktu), Jūsu ārsts var Jums parakstīt Milurit dalītās devās, lai mazinātu šīs blakusparādības

Jūsu ārsts vienmēr noteiks Jums nepieciešamo devu individuāli.

Ieteicamās devas ir šādas

**Pieaugušie**

Lai samazinātu iespējamo blakusparādību risku, ārsts parasti sāks ar mazu allopurinola devu (piemēram, 100 mg dienā). Ja būs nepieciešams, Jūsu devu palielinās.

Ieteicamā balstdeva ir:

100 – 200 mg dienā vieglos gadījumos, 300 – 600 mg dienā vidēji smagos gadījumos,700 – 900 mg dienā smagos gadījumos.

Ja nepieciešama devu pielāgošana ķermeņa masai (mg/kg), ieteicamā deva ir 2 – 10 mg/kg ķermeņa masas dienā.

Lai novērstu podagras artrīta lēkmes, zāļu lietošanas sākumā Jūsu ārsts Jums parakstīs arī pretiekaisuma līdzekļus vai kolhicīnu, kas būs jālieto vienu mēnesi vai ilgāk.

**Lietošana bērniem un pusaudžiem (kas jaunāki par 15 gadiem)**

Nepieciešamība lietot bērniem ir reta, izņemot ļaundabīgas slimības (īpaši leikozi) un noteiktus enzīmu traucējumus, piemēram, Leša-Nīhana sindromu.

Ieteicamā deva ir 10 – 20 mg/kg ķermeņa masas dienā. Dienas deva nedrīkst pārsniegt400 mg dienā, sadalot 3 atsevišķās devās.

**Gados vecāki cilvēki**

Jūsu ārsts Jums parakstīs mazāko Milurit devu, lai kontrolētu Jūsu simptomus.

**Nieru darbības traucējumi**

Nieru darbības traucējumu gadījumā ir nepieciešama devas samazināšana. Ja Jums ir nopietni nieru darbības traucējumiJums varētu būt jālieto mazāk par 100 mg dienā vai arī Jums varētu būt jālieto 100 mg retāk nekā reizi dienā.

Ja Jums divas vai trīs reizes nedēļā ir hemodialīze, Jūsu ārsts var Jums parakstīt 300 mg vai 400 mg devu, kas būs jālieto uzreiz pēc dialīzes seansa.

Ja Jums ir nieru mazspēja, ārsts var pārbaudīt Jūsu nieru darbību, īpaši, ja lietojat tabletes ūdens izvadīšanai (diurētiskos līdzekļus, īpaši tiazīdu grupas diurētiskos līdzekļus, piemēram, hidrohlortiazīdu).

**Ja Jums ir aknu darbības traucējumi**

Jūsu ārsts Jums parakstīs mazāko devu. Periodiski jākontrolē aknu darbības rādītāji, īpaši terapijas sākumā.

**Slimību ar pastiprinātu urīnskābes metabolismu ārstēšana** *(piemēram vēzis, noteiktu enzīmu traucējumi)* Pirms citotoksiskās terapijas uzsākšanas ir ieteicams koriģēt esošo augstu urīnskābes līmeni ar Milurit tabletēm. Ir svarīgi nodrošināt atbilstošu šķidruma daudzuma uzņemšanu.

**Ādas reakcijas**

Ja rodas ādas reakcijas, allopurinola lietošana *nekavējoties* jāpārtrauc. Pēc atveseļošanās no vieglām reakcijām ārsts var nolemt ārstēšanu atsākt, ja nepieciešams, lietojot allopurinolu mazā devā (piemēram, 50 mg dienā). Devu var pakāpeniski palielināt, kontrolējot ādas reakcijas un citas iespējamās blakusparādības. Ja ādas reakcijas atkārtojas, allopurinola lietošana pilnīgi jāpārtrauc, jo var rasties smagas paaugstinātas jutības reakcijas (skatīt 4. punktu).

**Ja esat lietojis Milurit tabletes vairāk nekā noteikts**

Ja esat lietojis Milurit tabletes vairāk nekā noteikts ,vai Jums šķiet, ka bērns norijis kādu no tabletēm, nekavējoties sazinieties ar tuvākās slimnīcas neatliekamās palīdzības nodaļu vai Jūsu ārstu. Lūdzu, paņemiet līdzi uz slimnīcu vai pie ārsta šo lietošanas instrukciju, kādas no pāri palikušajām tabletēm un zāļu iepakojumu, lai ārsts zinātu, kādas zāles ir norītas.

Zāļu pārdozēšana var izraisīt tādus simptomus kā slikta dūša, vemšana, caureja vai reibonis. Līdz ierodas medicīniskā palīdzība, vispirms ir ieteicams uzņemt daudz šķidruma.

**Ja esat aizmirsis lietot Milurit tabletes**

Ja aizmirsāt lietot devu, lietojiet to tiklīdz atceraties, ja vien laiks līdz nākamās devas lietošanas laikam nav ļoti īss.

Nelietojiet dubultu devu, lai aizvietotu aizmirsto devu. Turpiniet ārstēšanu kā parakstīts.

**Ja pārtraucat lietot Milurit tabletes**

Jums jālieto zāles tik ilgi, cik ārsts Jums norādījis. Nepārtrauciet Milurit lietošanu, iepriekš nekonsultējoties ar ārstu, ja vien Jums nav alerģiskas reakcijas vai citas nopietnas blakusparādības (skatīt 4.punktu).

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Blakusparādības, kas rodas ārstēšanās laikā ar Milurit parasti ir sastopamas reti un vairumā gadījumu ir vieglas.

Blakusparādību biežums var mainīties atkarībā no lietotās devas un vienlaikus lietotām citām zālēm. Blakusparādību sastopamība ir lielāka, ja ir nieru vai aknu darbības traucējumi.

Ziņots par potenciāli dzīvībai bīstamiem ādas izsitumiem (Stīvensa-Džonsona sindromu, toksisku epidermas nekrolīzi) (skatīt 2. punktu).

**Ja Jums rodas jebkuras no turpmāk minētajām uzskaitītajām blakusparādībām tajā laikā, kad lietojat Milurit, pārtrauciet šo zāļu lietošanu un nekavējoties sazinieties ar savu ārstu.**

**Retāk** (var ietekmēt līdz 1 no 100 cilvēku)

* alerģiskas reakcijas. Var novērot šāds pazīmes:
* izsitumi uz ādas, ādas lobīšanās, iekaisušas lūpas un mute;
* sejas, roku, lūpu, mēles vai rīkles pietūkums;
* apgrūtināta norīšana vai elpošana;
* ļoti reti var būt tādas pazīmes kā pēkšņa sēkšana, vibrējoša vai spiedoša sajūta krūškurvī un kolapss.

**Nelietojiet vairāk nevienu Milurit tableti, kamēr ārsts Jums neiesaka to darīt.**

**Reti** (var ietekmēt līdz 1 no 1000 cilvēku)

* drudzis un drebuļi, galvassāpes, muskuļu sāpes (gripai līdzīgi simptomi) un slikta vispārējā pašsajūta;
* jebkādas ādas pārmaiņas, piemēram, mutes, rīkles, deguna, dzimumorgānu gļotādas čūlas un konjunktivīts (sarkanas un sapampušas acis), pūšļi pa visu ādu vai ādas lobīšanās;
* nopietnas paaugstinātas jutības reakcijas ar drudzi, ādas izsitumiem, sāpēm locītavās, aknu funkcijas testu un asinsainas rādītāju novirzēm no normas (tās var būt daudzu orgānu paaugstinātas jutības traucējumu pazīmes).

**Nav zināmi** (nevar noteikt pēc pieejamiem datiem)

* aseptisks meningīts (galvas smadzeņu un muguras smadzeņu apvalku iekaisums): simptomi ir kakla stīvums, galvassāpes, slikta dūša, drudzis vai neskaidra apziņa. Nekavējoties meklējiet medicīnisko palīdzību, ja tie rodas.

*Citas iespējamas blakusparādības:*

**Bieži** (var ietekmēt līdz 1 no 10 cilvēku)

* ādas izsitumi;
* paaugstināts vairogdziedzera stimulējošā hormona līmenis asinīs.

**Retāk** (var ietekmēt līdz 1 no 100 cilvēku)

* slikta dūša, vemšana un caureja;
* aknu darbības testu rādītāju novirzes no normas.

**Reti** (var ietekmēt līdz 1 no 1000 cilvēku)

* sāpes locītavās vai sāpīgs cirkšna, padušu vai kakla pietūkums
* dzelte (dzeltena āda un acu baltumi)
* aknu darbības traucējumi, piemēram, aknu iekaisums;
* nieru darbības traucējumi;
* urīnskābes akmeņu veidošanās urīnizvades sistēmā, simptomi var ietvert asinis urīnā un sāpes vēderā, sānos vai cirksnī

**Ļoti reti** (var ietekmēt līdz 1 no 10000 cilvēku):

* nopietna alerģiska reakcija, kas izraisa sejas vai rīkles pietūkumu;
* nopietna, potenciāli dzīvību apdraudoša alerģiska reakcija;
* reizēm Milurit tabletes var ietekmēt asinis, kas izpaužas ar bālumu, iekaisums mutē, vieglāku zilumu veidošanos nekā parasti, lūpu, acu, mutes vai dzimumorgānu asiņošana vai Jums var rasties sāpes rīklē vai citas infekcijas pazīmes. To parasti novēro cilvēkiem ar aknu vai nieru darbības traucējumiem. Pastāstiet par to savam ārstam, cik drīz vien iespējams;
* Milurit var ietekmēt limfmezglus;
* augsta temperatūra;
* asinis urīnā (hematūrija), nieru mazspēja;
* vemšana ar asins piejaukumu;
* augsts holesterīna līmenis asinīs (hiperlipidēmija);
* slikta vispārējā pašsajūta vai nespēks;
* neparastas sajūtas, vājums, nejutīgums rokās vai kājās, nestabilitāte pēdās, durstīšanas un kņudēšanas sajūta, nespēja kustināt muskuļus (paralīze) vai samaņas zudums;
* galvassāpes, reibonis, miegainība vai redzes traucējumi;
* sāpes krūšu kurvī (stenokardija), augsts asinsspiediens vai lēns pulss;
* vīriešu neauglība vai nespēja iegūt vai saglabāt erekciju;
* krūšu palielināšanās gan vīriešiem, gan sievietēm;
* vēdera izejas paradumu pārmaiņas, tauku klātbūtne fēcēs;
* garšas sajūtu pārmaiņas;
* katarakta (acs lēcas miglošanās), makulas slimība;
* matu izkrišana vai matu krāsas pārmaiņas;
* krampji;
* depresija;
* šķidruma uzkrāšanās, kas izraisa tūsku, īpaši potīšu apvidū;
* slāpes, nogurums, ķermeņa masas zudums (tie var būt diabēta simptomi). Jūsu ārsts, iespējams, vēlēsies Jums izmērīt cukura līmeni asinīs, lai to pārbaudītu;
* augoņi (furunkuloze, nelieli, sāpīgi sarkani mezgli uz ādas);
* muskuļu sāpes

**Nav zināmi** (nevar noteikt pēc pieejamiem datiem):

* sāpes vēderā

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu . Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tīmekļa vietne: www.zva.gov.lv

 Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Milurit tabletes**

Šīm zālēm nav nepieciešami īpaši uzglabāšanas apstākļi.

Uzglabāt šīs zāles bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz marķējuma pēc ”EXP”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Milurit satur**

1. Aktīvā viela ir allopurinols. Katra tablete satur 150 mg vai 200 mg allopurinola
2. Citas sastāvdaļas ir: mikrokristāliskā celuloze, nātrija cietes glikolāts (A tips), želatīns, bezūdens koloidālais silīcija dioksīds, magnija stearāts

**Milurit ārējais izskats un iepakojums**

*Ārējais izskats:*

*Milurit 150 mg tabletes:* Balta vai pelēkbalta, ovāla tablete ar stilizētu ” E 353” vienā pusē un dalījuma līniju otrā pusē.

Tableti var sadalīt vienādās devās.

*Milurit 200 mg tabletes:* Balta vai pelēkbalta, ovāla tablete ar stilizētu ” E 354” vienā pusē un *SNAP*(spiežamu) dalījuma līniju otrā pusē.

Tableti var sadalīt vienādās devās.

*Iepakojuma veids un saturs*

30; 50; 60; 70; 80; 90; 100 vai 120 tabletes brūnas krāsas stikla pudelē; ar par atvēršanu liecinošu plastmasas vāciņu, kurā iestrādāts kustību amortizators; iepakojums ievietots kartona kastītē kopā ar lietošanas instrukciju.

Visi iepakojuma lielumi tirgū var nebūt pieejami.

**Reģistrācijas apliecības īpašnieks**

Egis Pharmaceuticals PLC

Keresztúri út 30-38.

1106 Budapest,

Ungārija

Egis Pharmaceuticals PLC

Mátyás király u. 65

9900 Körmend,

Ungārija

**Šīs zāles Eiropas Ekonomikas zonas (EEZ) dalībvalstīs ir reģistrētas ar šādiem nosaukumiem:**

Ungārija Milurit 150 mg tabletta

 Milurit 200 mg tabletta

Bulgārija Милурит 150 mg таблетки

 Милурит 200 mg таблетки

Čehija Milurit 150 mg

 Milurit 200 mg

 Latvija Milurit 150 mg tabletes

 Milurit 200 mg tabletes

Lietuva Milurit 150 mg tabletės

 Milurit 200 mg tabletės

 Rumānija Milurit 150 mg comprimate

 Milurit 200 mg comprimate

 Slovākija Milurit 150 mg

 Milurit 200 mg

**Šī lietošanas instrukcija pēdējo reizi pārskatīta 07/2022**